Dame i gospodo, ... poštovane kolege i kolegice, prisutni predstavnici Savjeta ministara, ako ima još neko od medija, ostali prisutni, sve vas pozdravljam i otvaram 13. sjednicu Doma naroda Parlamentarne skupštine Bosne i Hercegovine. Na sjednici je prisutno 14 delegata, i to četiri iz ... bošnjačkog naroda, pet iz ... hrvatskog naroda i pet iz srpskog naroda. Gospodin Sulejman Tihić je opravdao odsustvo. Za ovu 13. sjednicu predlažem sljedeći 1. Prijedlog zakona o Budžetu institucija Bosne i Hercegovine i međunarodnih obaveza Bosne i Hercegovine za 2008. godinu (drugo čitanje) – predlagač Predstavnički dom Ovo je usaglašeni dnevni red Kolegija Doma naroda. Da li se neko javlja za riječ? Nema prijavljenih za riječ. S obzirom da nije bilo primjedbi, dnevni red se smatra usvojenim. Prelazimo na prvu i jedinu tačku dnevnog reda Ad. 1. Prijedlog zakona o Budžetu institucija Bosne i Hercegovine i međunarodnih obaveza Bosne i Hercegovine za 2008. godinu (drugo čitanje) – predlagač Predstavnički dom
Poštovani predsjedavajući, cijenjene kolegice i kolege, Komisija za finansije i budžet je, kao nadležna komisija, u drugoj fazi razmatrala, u okviru osnovnog zakonodavnog postupka, na svojoj 13. sjednici, razmatrala je Prijedlog zakona o Budžetu institucija BiH i međunarodnih obaveza za 2008. godinu i nakon iscrpne rasprave o pojedinostima i Prijedlogu zakona je konstatovala da je jedino Slobodan Šaraba ... uložio amandmane na Prijedlog zakona koji su jednoglasno odbijeni. Istovremeno Komisija za finansije i budžet je jednoglasno prihvatila tekst Prijedloga zakona u identičnom tekstu kakvim ga je dostavio Predstavnički dom Parlamentarne skupštine uz to da su ... usvojeni su sljedeći zaključci: da u okviru rasprave o Prijedlogu zakona, Komisija za finansije i budžet donijela je zaključak čije usvajanje predlaže Domu naroda, i to: a) Obavezuje se Ministarstvo finansija i trezora da iz budžetske rezerve izdvoji potrebna sredstva za programe izgradnje laboratorije za kalibraciju u iznosu od 220 hiljada maraka, te za podršku Agenciji za ravnopravnost spolova BiH pri Ministarstvu za ljudska prava i izbjeglice u iznosu od 100 hiljada. Dakle, ovo nisu bili posebni amandmani nego će se donijeti zaključak da se to uradi iz postojeće budžetske rezerve i ujedno: b) Zadužuje se Savjet ministara da uradi program ili plan aktivnosti na rješavanju smještaja institucija BiH kako bi se umanjili troškovi zakupa. Hvala.
Hvala lijepo. To je Prijedlog zaključaka. O tome ćemo se izjasniti na kraju. Ima li još zainteresovanih za raspravu? Pošto imamo amandmane, hoćete li Vi? Delegat Šaraba.
Zahvaljujem, gospodine predsjedavajući. Dakle, kratko obrazloženje moja tri amandmana nalazi se u tekstu koji vi imate ispred sebe. Prvi amandman je za Program finansiranja izbjeglih i raseljenih lica opredijeljenih za ostanak u iznosu od 3 miliona. Drugi amandman je za sprovođenje aktivnosti za popis stanovništva u iznosu od 9 miliona. 3 I treći amandman za Udruženje izbjeglih i raseljenih lica „Ostanak“ u iznosu od 120 hiljada. Toliko i hvala.
Hvala lijepo. Ima li još interesa za raspravom? Nema. Ja zaključujem raspravu i molim vas da se pripremite. Prvo ćemo glasati o amandmanima. Dakle, prvo, nema potrebe da čitam amandmane, pretpostavljam da ih imate. Je li ih imate? Prvo ćemo glasati o Amandmanu I. Pripremite se za glasanje. Možete glasati. Zaključujem glasanje. Hvala. Konstatujem da je uz dva glasa „za“ i 12 glasova „protiv“ ovaj amandman odbijen. Prelazimo na glasanje o Amandmanu II. Pripremite se za glasanje. Možete glasati. Zaključujem glasanje. Konstatujem da je sa jednim glasom „za“ i 13 „protiv“ ovaj amandman odbijen. Pripremite se. Glasaćemo o Amandmanu III. Možete glasati. Zaključujem glasanje. Sa jednim glasom „za“ i 13 „protiv“ ovaj amandman nije usvojen. Sada glasamo o Prijedlogu zakona o Budžetu u drugom čitanju. Pripremite se za glasanje.
/nije uključen mikrofon/
Molim vas, samo malo. Onda, mislim, poništavam glasanje. Ja koliko sam dobio ovdje: prihvatila tekst prijedloga u identičnom tekstu kakvog ga je dostavio Predstavnički dom, nema amandmana. Prema tome, to je posebno, a poslije ćemo, Komisija ima pozitivan stav. Dakle, sad glasamo o ... Prijedlogu zakona o Budžetu institucija. Pripremite se za glasanje. Možete glasati. Zaključujem glasanje. 4 Konstatujem da je sa jednim glasom „protiv“ i 13 „za“ ... usvojen Zakon o Budžetu u identičnom obliku u kome je usvojen i na Predstavničkom domu. Prelazimo sada na izjašnjenje o zaključcima. Imamo dva zaključka koja je Komisija predložila. Novih zaključaka nema. Stavljam oba zaključka Komisije na glasanje, da ne idemo pojedinačno. Pripremite se za glasanje. Možete glasati. Zaključujem glasanje. Konstatujem da je sa 13 glasova „za“ Dom naroda usvojio predložene zaključke Komisije. Ovim smo iscrpili dnevni red 13. sjednice. Ja vam svima zahvaljujem i mislim da smo dobro uradili. Sjednica je završena u 15,50 sati.